Suchinthana/ta-wikipedia huggingface dataset:
ஆதித்யா விக்ரம் பிர்லா

ஆதித்யா விக்ரம் பிர்லா (Aditya Vikram Birla) (14 நவம்பர் 1943 - 1 அக்டோபர் 1995), இவர் ஓர் இந்திய தொழிலதிபராவார். இந்தியாவின் மிகப்பெரிய வணிகக் குடும்பங்களில் ஒன்றில் பிறந்த இவர், தனது குழுவை நெசவுத் தொழிற்துறை, வேதியியல் மற்றும் தொலைத்தொடர்பு எனப் பன்முகப்படுத்துவதை மேற்பார்வையிட்டார். தென்கிழக்கு ஆசியா, பிலிபீன்சு மற்றும் எகிப்தில் ஆலைகளை அமைத்து வெளிநாடுகளுக்கு விரிவுபடுத்திய முதல் இந்திய தொழிலதிபர்களில் இவரும் ஒருவர். 1995 ஆம் ஆண்டில் இவரது நிகர மதிப்பு 250 மில்லியன் அமெரிக்க டாலராக மதிப்பிடப்பட்டது. 51 வயதில் இவரது மரணம் இவரது இளம் மகன் குமார் மங்கலத்தை இவரது ஆதித்ய பிர்லா குழுமத்திற்கு பொறுப்பேற்க வைத்தது.

ஆரம்பகால வாழ்க்கையும் கல்வியும் 
பிர்லா 1943 நவம்பர் 14 அன்று கொல்கத்தாவில் தொழிலதிபர் வசந்த் குமார்  மற்றும் சரளா பிர்லா ஆகியோருக்கு பிறந்தார்.  இவரது தாத்தா கன்சியாம் தாசு பிர்லா மகாத்மா காந்தியின் கூட்டாளியாக இருந்தார். மேலும் அலுமினிய விற்பனை மற்றும் இந்துஸ்தான் அம்பாசடர் உற்பத்தியாளராக தனது செல்வத்தை வளர்த்துக் கொண்டார். 

கொல்கத்தாவின் புனித சேவியர் கல்லூரியில் படித்த பிறகு, மாசாச்சூசெட்சு தொழில்நுட்பக் கழகத்தில் வேதிப் பொறியியல் பட்டம் பெற்றார்.  இவர் இராசசிறீ என்பவரை மணந்தார். 
இவர்களுக்கு வாசவதத்தா என்ற ஒரு மகளும், குமார் மங்கலம் என்ற ஒரு மகனும் இருக்கின்றனர்.  குமார் மங்கலம் இப்போது ஆதித்யா பிர்லா குழுமத்தின் தலைவராக உள்ளார். 

ஆதித்யா விக்ரம் பிர்லா தனது சமசுகிருத கல்வியை கொல்கத்தாவில் உள்ள மறைந்த சமசுகிருத அறிஞர் துர்கா பிரசாத் சாத்திரியிடமிருந்து பெற்றார்.

இறப்பு 
1993 ஆம் ஆண்டில், பிர்லாவுக்கு முன்னிற்குஞ்சுரப்பி புற்றுநோய் இருப்பது கண்டறியப்பட்டது. இவரது வயதான தந்தை மற்றும் இளம் மகன் குழுவின் பல பொறுப்புகளை ஏற்றுக்கொண்டனர்.  இந்த வகை புற்றுநோய்க்காக அமெரிக்காவின் பால்ட்டிமோர் ஜான்ஸ் ஹாப்கின்ஸ் மருத்துவமனையில் உட்பட சிறந்த மருத்துவ சிகிச்சை பிர்லாவுக்கு ஏற்பாடு செய்யப்பட்டது. அங்கே இவர் அக்டோபர் 1, 1995 அன்று இறந்தார்.  முன்னாள் இந்தியப் பிரதமர் (அப்போதைய நிதியமைச்சர் ) மன்மோகன் சிங் திரு பிர்லாவை "இந்தியாவின் சிறந்த மற்றும் பிரகாசமான குடிமக்களில் ஒருவர்" என்று அழைத்தார்.

மரியாதை 
இவரது நினைவாக இவரது குழுமம் ஆதித்யா பிர்லா உதவித்தொகையை ஏற்படுத்தியது. ஒவ்வொரு ஆண்டும் ஏழு இந்திய மேலாண்மை நிறுவனங்கள், ஏழு இந்திய தொழில்நுட்ப நிறுவனங்கள், பிர்லா தொழில்நுட்ப மற்றும் அறிவியல் நிறுவனம் மற்றும் மேலாண்மை ஆய்வுகள் பீடம் (தில்லி) ஆகியவற்றில் இருந்து 40 க்கும் மேற்பட்ட அறிஞர்கள் இந்த உதவித்தொகையைப் பெறுகின்றனர். 2012–13 ஆண்டு முதல், இந்த உதவித்தொகை 4 சட்ட வளாகங்களுக்கும் நீட்டிக்கப்பட்டது. 

பிம்ப்ரி-சிஞ்ச்வட்டில் உள்ள ஆதித்யா பிர்லா நினைவு மருத்துவமனை இவரது பெயரிடப்பட்டுள்ளது.

1973 ஆம் ஆண்டில் ஆதித்யா விக்ரம் பிர்லாவால் நிறுவப்பட்ட சங்கீத கலா கேந்திரா 1996 ஆம் ஆண்டு முதல் ஆதித்யா விக்ரம் பிர்லா கலாசிகர் மற்றும் கலாகிரன் புராஸ்கர் விருதுகள் ஒவ்வொரு ஆண்டும் சிறந்து விளங்கும் நாடக மற்றும் கலை கலைகளுக்கு வழங்குகிறது.   இந்திய அரசால் சிறப்பு அஞ்சல் முத்திரை 14 சனவரி 2013 அன்று வெளியிடப்பட்டது. இவரை "இந்தியாவின் முதல் உலகளாவிய தொழிலதிபர்" என்று கௌரவித்தது.

சுயசரிதை 
 Aditya Vikram Birla, a biography by Minhaz Merchant.

குறிப்புகள் 

A special commemorative stamp issued by postal department of India on Aditya vikram Birla

வெளி இணைப்புகள் 
 A V Birla image
 Aditya Vikram Birla on Britannica
 Aditya Birla Group Homepage

1995 இறப்புகள்
1943 பிறப்புகள்
இந்தியத் தொழிலதிபர்கள்
இந்திய கோடீசுவரர்கள்
காவேரி மாதவன்

காவேரி மாதவன் (Cauvery Madhavan) அயர்லாந்தில் வசிக்கும் ஓர் இந்திய எழுத்தாளராவார்.  தனது எழுத்தில் புலம்பெயர்ந்த  அனுபவங்களைப் பயன்படுத்தி இவர் எழுதுகிறார்.

இந்தியாவின் தமிழ்நாடு மாநிலத்திலுள்ள சென்னை நகரில் காவேரி பிறந்தார். படைத்துறை பணித் தலைவர் சி. குருசாமி மற்றும் பொல்லம்மா குருசாமி ஆகியோருக்கு மகளாக இவர் பிறந்தார். சென்னையில் ஒரு நகல் எழுத்தாளராக பணிபுரிந்தார். அறுவை சிகிச்சை நிபுணர் பிரகாசு மாதவனை காவேரி திருமணம் செய்து கொண்டார். 1987 ஆம் ஆண்டில் தம்பதியர் இருவரும்  அயர்லாந்தின் கில்டேர் மாகாணத்திலுள்ள சிட்ராபன் என்ற கிராமத்திற்கு குடிபெயர்ந்தனர். அங்கு இவர்களுக்கு மூன்று குழந்தைகள் பிறந்தனர்.

காவேரியின் முதல் நாவல் 2000 ஆம் ஆண்டு வெளிவந்தது. அயர்லாந்தின் கார்க் மாகாணத்திலுள்ள பின்தங்கிய எழுத்தாளர்கள் மற்றும் கலைஞர்களுக்கான அனாம் காரா எழுத்தாளர்கள் மற்றும் கலைஞர்கள் என்ற சிறப்பு பயிற்சித்திட்டத்தில் கலந்து கொண்டு இந்நாவலைத் தொடங்கினார். இரண்டாவது நாவல் 2003 ஆம் ஆண்டிலும் மூன்றாவது நாவல் 2020 ஆம் ஆண்டிலும் வெளிவந்தன.

அயர்லாந்து மற்றும் ஐரோப்பாவை இந்தியாவுடன் தொடர்புபடுத்துகின்ற வகையில் இவரது படைப்புகள் ஆக்கப்படுகின்றன. ஐரிய டைம்சு,  ஈவினிங் எரால்டு போன்ற தினசரிகளிலும் மாத இதழான டிராவல் எக்சுட்ராவிலும் காவேரி எழுதிவருகிறார்.

நூல் விவர அட்டவணை

மேற்கோள்கள்  

வாழும் நபர்கள்
பெண் எழுத்தாளர்கள்
ஐரிய எழுத்தாளர்கள்
இந்திய எழுத்தாளர்கள்
தமிழகப் பெண் எழுத்தாளர்கள்
இணையத்தில் பயன்படும் மொழிகள்

உலகளாவிய வலையில் உள்ள பாதிக்கும் மேற்பட்ட வலைத்தளங்களின் முதற்பக்கங்கள் ஆங்கிலத்தில் தான் உள்ளன. பிறதரவுகள் அனைத்தும் பல்வேறு மொழிகளில் காணக் கிடைக்கின்றன. ஆங்கிலம் அல்லாமல் இணையத்தில் அதிகம் பயன்படும் மொழிகளாக அறியப்படுவன உருசிய மொழி, எசுப்பானிய மொழி, துருக்கிய மொழி, பெருசிய மொழி, பிரெஞ்சு மொழி, செருமன் மொழி, சப்பானிய மொழி ஆகியவையாகும். உலகில் பேசப்படும் ஏழாயிரம் மொழிகளில், சிலநூறு மொழிகளே இணையத்தில் பயன்படுபவையாக உள்ளன.

பயன்பாட்டு விழுக்காடு
உலகின் முதல் மில்லியன் வலைத்தளங்களை பயன்பாட்டு மொழிகளின் பெயரில் ஆய்ந்த போது கிடைத்த சனவரி 11, 2021 படியான தரவு அட்டவணைப் படுத்தப்பட்டுள்ளது.

பிற மொழிகள் 0.1% விழுக்காட்டிற்கும் குறைவாக பயன்படுகின்றன. இன்னும் சில வலைத்தளங்கள் பல்வேறு மொழிகளில் பயன்படக் கூடியவனாகவும் உள்ளன.

மொழிவாரியான இணைய பயன்பாட்டாளர்கள்
மார்ச்சு 31, 2020 இன் படியான தரவு.

மொழிவாரியான விக்கிப்பீடியப் பக்கப் பார்வைகள்
விக்கிப்பீடியா புள்ளிவிவரங்களில் இருந்து இத்தரவுகள் பெறப்பட்டன.

மேற்கோள்

வெளி இணைப்புகள்
Internet World Users by Language, Internet World Stats.
"Estimation of English and non-English Language Use on the WWW", Gregory Grefenstette and Julien Nioche, in Proceedings of RIAO'2000, Content-Based Multimedia Information Access, Paris, 12–14 April 2000, pp. 237–246.
World GDP by Language 1975–2002, Mark Davis, Unicode Technical Note #13 (2003).
"Writing the Web’s Future in Many Languages", Daniel Sorid, New York Times, 30 December 2008.
Statistical Survey Report on Internet Usage in China, China Internet Network Information Center (2009), English translation.
List of CNNIC statistical reports, China Internet Network Information Center (1997-2010).
Measuring Linguistic Diversity on the Internet, UNESCO (2006).
Twelve years of measuring linguistic diversity in the Internet, UNESCO (2009).
Language Observatory, Japan Science and Technology Agency (2012).
Observatory of linguistic and cultural diversity on the Internet, FUNREDES/MAAYA

மொழி
மொழிகள்
இணையம்
தரவு
புள்ளியியல்
டி. கே. கலா

டி. கே. கலா (T. K. Kala) என்பவர் ஒரு இந்திய பின்னணிப் பாடகர் ஆவார். இவர் தமிழ், கன்னடம், தெலுங்கு மொழிகளில் பாடுகிறார். தமிழ் படங்கள் துணைப் பாத்திரங்களிலும், பின்னணி குரல்  நடிகையாகவும் உள்ளார். இவர் 2006 இல் கலைமாமணி விருதைப் பெற்றார். இவர் நடிகை சண்முகசுந்தரியின் மகளாவார்.

தொழில் 
நடிகை சண்முகசுந்தரிக்கு பிறந்த கலா இசையில் நன்கு பயிற்சி பெற்றவராக இருந்தார். மேலும் இவர் குழந்தை நட்சத்திரங்கள் இடம்பெறும் பாடல்களைப் பாட வழக்கமான தேர்வாக இருந்தார். ஏ. பி. நாகராஜனால் இவர் கவனிக்கப்பட்டபோது தனது தொழிலில் முக்கிய முன்னேற்றத்தைப் பெற்றார். "அகத்தியர்" படத்தில் "தாயிற் சிறந்த கோயிலும் இல்லை" என்ற பாடலைப் பாடி அறிமுகமானார். கில்லி (2004) இல் பிரகாஷ் ராஜின் தாயாக நடித்து திரைப்பட நடிகையாக  அறிமுகமானார்.

திரைப்படவியல்

பின்னணி பாடகராக

குறிப்புகள் 

தமிழ் பாடகர்கள்
தமிழ்த் திரைப்படப் பின்னணிப் பாடகர்கள்
வாழும் நபர்கள்
இராத்து அக்கேலி ஏய் (2020 இந்தி திரைப்படம்)

இராத்து அக்கேலி ஏய் (தமிழாக்கம்: இரவு தனிமையானது) 2020 ஆம் ஆண்டு வெளியான ஒரு இந்திய இந்தி மொழித் திகில் திரைப்படம் ஆகும். இது ஒரு நெட்பிளிக்சு பிரத்யேகத் திரைப்படம்.

கதைக்கரு
செல்வந்தர் இரகுவீர் சிங்கின் கொலையை விசாரிக்கச் செல்லும் நேர்மையான காவல் அதிகாரி சடில் யாதவ், இரகுவீரின் இரண்டாம் மனைவி இராதாவின் மீதான காதலுக்கும் அடுத்தடுத்து நிகழும் சம்பவங்களால் ஏற்படும் குழப்பத்திற்கும் நடுவே கொலையாளி யார் என்று கண்டுபிடிப்பாரா என்கிற நோக்கில் கதை நகர்கிறது.

நடிகர்கள்
சடில் யாதவ்
என்கிற கதாப்பாத்திரத்தில் நடித்தார் 
நவாசுதீன் சித்திகி 
இந்த கதாப்பாத்திரம் இரகுவீர் சிங்கென்ற செல்வந்தரின் கொலையை விசாரிக்கும் ஒரு நேர்மையான  காவல் அதிகாரி.

ராதா 
என்கிற கதாபாத்திரத்தில் நடித்தார் 
ராதிகா ஆப்தே 
வயதானவரான இரகுவீர் சிங்கிற்கு இரண்டாவது மனைவியாக வாக்கப்பட்டு அவரது குடும்பத்தினரால் பழிசாட்டப்படும் ஒரு பெண் கதாப்பாத்திரம்.

இத்திரைப்படத்தில் சுவேதா திரிபாதி, திக்கமன்சு தூலியா, சிவானி இரகுவன்சி, ஆதித்யா சிரீவசுட்டவா, இலா அருண் மற்றும் பத்மாவதி இராவ்வு ஆகியோரும் நடித்திருந்தனர்.

தயாரிப்பு மற்றும் வெளியீடு
இத்திரைப்படத்தை உத்தரப் பிரதேசத்தின் இலக்னோ மற்றும் கான்பூர் ஆகிய இடங்களில் படமாக்கினர்.
இத்திரைப்படம் நெட்பிளிக்சின் பிரத்யேகத் திரைப்படமாக 31 சூலை 2020 அன்று வெளியானது.

வரவேற்பு
என்டிடிவியின் சைபல் சட்டர்சி இத்திரைப்படத்திற்கு ஐந்துக்கு நான்கு மதிப்பெண்கள் கொடுத்தார். 

இந்தியன் எக்சுபிரசின் சுபுரா குப்தா ஐந்துக்கு மூன்று மதிப்பெண்கள் அளித்தார். 
 
ஐ. எம். டி. பி இணையத்தளத்தில் இத்திரைப்படத்திற்கு பத்துக்கு ஏழுப்புள்ளி மூன்று மதிப்பெண்கள் கொடுக்கப்பட்டுள்ளது.

ஒலிப்பதிவு

மேற்கோள்

திரைப்படம்
திகில் திரைப்படங்கள்
இந்தித் திரைப்படம்
நெட்பிளிக்சு திரைப்படம்
சூர்யதேவர ராமச்சந்திர ராவ்

சூர்யதேவர ராமச்சந்திர ராவ் (Suryadevara Ramachandra Rao) ஒரு இந்திய ஆட்சிப் பணி அலுவலரும் மற்றும் இந்திய மாநிலமான குஜராத்தின் பெரிய பெருநகரமான சூரத்தின் முன்னாள் நகராட்சி ஆணையரும் ஆவார். 1994 ஆம் ஆண்டு பிளேக் தொற்றுநோய்களின் போது அவர் மேற்கொண்ட வளர்ச்சி முயற்சிகளுக்காகவும், ஒரு தூய்மையற்ற நகரத்தை இந்தியாவின் தூய்மையான மற்றும் பசுமையான நகரமாக மாற்றுவதற்கு மேற்கொண்ட முயற்சிகளுக்காகவும் அவர் மிகவும் பிரபலமானவர், இந்திய தேசிய கலை மற்றும் கலாச்சார அறக்கட்டளை நடத்திய கள ஆய்வின்படி சண்டிகருக்குப் பிறகு இந்த நகரம் இந்தியாவின் இரண்டாவது தூய்மையான நகரமாக மதிப்பிடப்பட்டுள்ளது. பின்னர் அவர் விசாகப்பட்டினம் துறைமுக அறக்கட்டளையின் தலைவரானார். தகவல் தொடர்பு மற்றும் தகவல் தொழில்நுட்ப அமைச்சகம் மற்றும் வர்த்தக மற்றும் கைத்தொழில் அமைச்சின் செயலாளராகவும் பணியாற்றினார். 1998 ஆம் ஆண்டில், இந்திய அரசாங்கத்தால் இந்திய குடிமக்களுக்கு வழங்கப்படும் மிக உயரிய விருதுகளில் நான்காவது இடத்தில் உள்ள பத்மசிறீ விருது இவருக்கு வழங்கப்பட்டது, பணியில் இருந்தபோது பத்ம விருதுகள் வழங்கப்பட்ட சில அரசு ஊழியர்களில் இவரும் ஒருவராவார்.  இவர் திருப்பதி ராஜு நினைவு விருதையும் பெற்றவர்.

மேற்கோள்கள் 

வாழும் நபர்கள்
இந்திய ஆட்சிப் பணி அலுவலர்கள்
பத்மசிறீ விருது பெற்ற குடிமைப் பணி அதிகாரிகள்
குலப்புள்ளி லீலா

குலப்புள்ளி லீலா (Kulappulli Leela) என்பவர் ஒரு இந்திய நடிகை ஆவார். இவர் மலையாளத் திரைப்படங்கள் மற்றும் தொலைக்காட்சிகளில் முதன்மையாக நடித்துள்ளார். பெரும்பாலும் நகைச்சுவை வேடங்களில் நடித்துள்ள இவர், 100 க்கும் மேற்பட்ட படங்களில் நடித்துள்ளார். முதலில் மேடை நாடகங்களில் நடித்து தனது வாழ்க்கையைத் தொடங்கினார்.

திரைப்படவியல்

தமிழ் 

 2020 - மாஸ்டர்
 2019 - ஐரா - பார்வதி
 2018 - நாச்சியார்
 2018 - உழைக்கும் பாதை
 2016 - நீ என்பது
 2016 - மருது - அப்பத்தா
 2010 - செம்மொழி
 2005 - கஸ்தூரி மான் - முனியம்மா
 1995 - முத்து

குறிப்புகள்

வெளி இணைப்புகள் 

 
 எம்.எஸ்.ஐ.யில் குலப்புள்ளி லீலா

தமிழ்த் தொலைக்காட்சி நடிகைகள்
தமிழ்த் திரைப்பட நடிகைகள்
1954 பிறப்புகள்
இந்திய தொலைக்காட்சி நடிகைகள்
20 ஆம் நூற்றாண்டின் இந்திய நடிகைகள்
கோழிக்கோடு மாவட்ட நபர்கள்
மலையாளத் திரைப்பட நடிகைகள்
கேரள நடிகைகள்
வாழும் நபர்கள்
அஞ்சு

அஞ்சு (Anju) என்பவர் ஓர் இந்திய திரைப்பட நடிகை ஆவார். இவர் மலையாள,  தமிழ்த் திரைப்படங்களில் பணியாற்றியதற்காக மிகவும் பிரபலமாக அறியப்படுகிறார். இவர் பேபி அஞ்சு என்ற பெயரில் குழந்தை நட்சத்திரமாக திரைப்படத் துறைக்கு வந்தார். இவர் தமிழ்நாட்டைச் சேர்ந்தவர். இப்போது தொலைப் படங்கள் மற்றும் தொலைக்காட்சித் தொடர்களில் நடித்து வருகிறார். இவர் தனது இரண்டு வயதில் 1979 ஆம் ஆண்டில் உதிரிப்பூக்கள் என்ற தமிழ்த் திரைப்படத்தில் குழந்தை நட்சத்திரமாக அறிமுகமானார். கன்னடம் மற்றும் தெலுங்கு திரைப்படங்களிலும் நடித்துவந்தார். 1988 ஆம் ஆண்டில் ருக்மிணி திரைப்படத்திற்காக சிறந்த நடிகைக்கான கேரள அரசு திரைப்பட விருதை வென்றார்.

தனிப்பட்ட வாழ்க்கை 
இவர் ஒரு முஸ்லீம் தந்தைக்கும்,  இந்து தாய்க்கும் தமிழ்நாட்டில் பிறந்தார். கன்னட நடிகர் டைகர் பிரபாகரை 1995 இல் திருமணம் செய்து கொண்டார், 1996 இல் விவாகரத்து பெற்றார். இவர்களுக்கு 1996 இல் மகன் அர்ஜுன் பிறந்தார்.

விருதுகள் 

 1988 ருக்மிணி படத்தில் நடித்ததற்காக, சிறந்த நடிகைக்கான கேரள அரசு திரைப்பட விருது

திரைப்படவியல்

தமிழ்

தொலைக்காட்சி

மேற்கோள்கள்

வெளி இணைப்புகள் 
 எம்.எஸ்.ஐ.யில் அஞ்சு

தமிழ்த் தொலைக்காட்சி நடிகைகள்
இந்திய தொலைக்காட்சி நடிகைகள்
வாழும் நபர்கள்
கன்னடத் திரைப்பட நடிகைகள்
தமிழ்நாட்டு நடிகைகள்
தெலுங்குத் திரைப்பட நடிகைகள்
தமிழ்த் திரைப்பட நடிகைகள்
20 ஆம் நூற்றாண்டின் இந்திய நடிகைகள்
மலையாளத் திரைப்பட நடிகைகள்
கேரள மாநில திரைப்பட விருது வென்றவர்கள்
ஜியோஜிப்ரா

ஜியோஜிப்ரா (GeoGebra)  (Geometry  மற்றும் Algebra ஆகிய இரு வார்த்தைகளில் இருந்து உருவான ஒட்டுச் சொல்)  என்பது ஒரு ஊடாடும் வடிவியல், இயற்கணிதம், புள்ளியியல் மற்றும் நுண்கணித மென்பொருள் ஆகும். ஆரம்பப் பள்ளி முதல் பல்கலைக்கழகம் வரை கணிதம் மற்றும் அறிவியல் பாடங்களின் கற்றல்- கற்பித்தலுக்கும் உதவும் நோக்கில் உருவாக்கப்பட்டுள்ளது.இது கணினி ( விண்டோஸ், மேக் ஓஎஸ் மற்றும் லினக்ஸ் ), கைக் கணினி ( ஆண்ட்ராய்டு, ஐபாட் மற்றும் விண்டோஸ் ) மற்றும் வலைச் செயலி ஆகியவற்றுக்கான பயன்பாடுகளுடன் ஜியோஜிப்ரா பன்னியக்கு தளங்களில் கிடைக்கிறது.

மார்கசு ஓகன்வார்டர், 2001 ஆம் ஆண்டில் சால்ஸ்பர்க் பல்கலைக்கழகத்தில் தனது முதுகலை ஆய்வறிக்கையின் ஒரு பகுதியாக இந்தத் திட்டத்தைத் தொடங்கினார். வெற்றிகரமான கிக்ஸ்டார்ட்டர் பிரச்சாரத்திற்குப் பிறகு, ஜியோஜிப்ரா ஒரு ஐ-பேடு, ஆண்ட்ராய்டு மற்றும் விண்டோசு ஸ்டோர் பயன்பாட்டு பதிப்பைச் சேர்க்க அதன் பிரசாதத்தை விரிவுபடுத்தியது.

இந்த திட்டம் இப்போது திறந்த மூல மென்பொருள் மற்றும் பன்மொழிகளில் பயன்படுத்தும் வகையிலும் உள்ளது. மேலும், ஓகன்வார்ட்டர் லின்ஸ் பல்கலைக்கழகத்தில் அதன் வளர்ச்சியினை முன்னெடுத்து வருகிறார்.

ஜியோஜிப்ராவின் தலைமை அலுவலகம் ஆஸ்திரியாவின் லின்ஸில் உள்ளது. இது வணிக மற்றும் இலாப நோக்கமற்ற ஆகிய இரு வகைகளிலும் பயனர்களுக்கு மேகக் கணிமை சேவைகளை வழங்குகிறது.

உரிமம் 
ஜியோஜிப்ராவின் மூலக் குறியீடு குனு பொது பொது உரிமத்தின் (ஜிபிஎல்) கீழ் உரிமம் பெற்றது மற்றும் பிற மென்பொருள் அல்லாத அனைத்து கூறுகளும் படைப்பாக்கப் பொதுமங்கள் BY-NC-SA இன் கீழ் உள்ளன. இந்த மென்பொருளின் வணிக பயன்பாடு சிறப்பு உரிமம் மற்றும் ஒத்துழைப்பு ஒப்பந்தத்திற்கு உட்பட்டது.

விருதுகள் 

 ஆர்க்கிமிடிஸ்  2016: கணிதம் பிரிவில் எம்.என்.யூ விருது (ஹாம்பர்க், ஜெர்மனி)
 2015 ஆம் ஆண்டின் மைக்ரோசாப்ட் பார்ட்னர் விருது  : இறுதிப் போட்டியாளர், பொதுத்துறை: கல்வி (ரெட்மண்ட், டபிள்யூஏ, அமெரிக்கா)
 முன்மாதிரியான இணைய கற்றல் வளங்களுக்கான மெர்லோட் விருது  - மெர்லோட் கிளாசிக்ஸ் 2013 (லாஸ் வேகாஸ், நெவாடா, அமெரிக்கா)
 என்.டி.எல்.சி விருது 2010: தேசிய தொழில்நுட்ப தலைமை விருது 2010 (வாஷிங்டன் டி.சி, அமெரிக்கா)
 தொழில்நுட்ப விருது  2009: கல்வி பிரிவில் பரிசு பெற்றவர் (சான் ஜோஸ், கலிபோர்னியா, அமெரிக்கா)
 பெட் விருது 2009: பிரித்தானிய கல்வி தொழில்நுட்ப விருது பிரிவில் இறுதிப் போட்டியாளர்
 SourceForge.net சமூக தேர்வு விருதுகள் 2008: இறுதிப் போட்டியாளர், கல்வியாளர்களுக்கான சிறந்த திட்டம்
 AECT சிறப்பு மேம்பாட்டு விருது 2008: கல்வி தொடர்பு மற்றும் தொழில்நுட்ப சங்கம் (ஆர்லாண்டோ, அமெரிக்கா)
 லெஸ் டிராபீஸ் டு லிப்ரே 2005: சர்வதேச இலவச மென்பொருள் விருது, வகை கல்வி (சோய்சன், பிரான்ஸ்)
 கொமினியஸ் 2004: ஜெர்மன் கல்வி ஊடக விருது (பெர்லின், ஜெர்மனி)
 லர்னி விருது 2005:  ஆஸ்திரிய கல்வி மென்பொருள் விருது
 டிஜிட்டா 2004: ஜெர்மன் கல்வி மென்பொருள் விருது (கொலோன், ஜெர்மனி)
 லர்னி விருது 2003: ஆஸ்திரிய கல்வி மென்பொருள் விருது (வியன்னா, ஆஸ்திரியா)
 ஈசா 2002: ஐரோப்பிய கல்வி மென்பொருள் விருது (ரோன்னேபி, சுவீடன்)

மேலும் காண்க 

 சி.எ.ஆர்.
 டாக்டர்ஜியோ
 கிக்

சான்றுகள்

வெளி இணைப்புகள் 

  
 
   
 அபிவிருத்தி ஒருங்கிணைப்பு தளம் 

இலவச கல்வி மென்பொருள்
பூமி (திரைப்படம்)

பூமி (Bhoomi) என்பது 2021 ஆம் ஆண்டு வெளியான தமிழ் மொழி சண்டை நாடகத் திரைப்படம் ஆகும். இந்தத் திரைப்படத்தை லட்சுமன் என்பவர் இயக்க 'சுஜாதா விஜயகுமார்' என்பவர் தயாரிக்க ஜெயம் ரவி, நிதி அகர்வால், ரோனிட் ராய் மற்றும் சதீஸ் ஆகியோர் நடித்துள்ளார்கள்.

இந்தத் திரைப்படம் விவசாயத்தின் அடிப்படையாகக் கொண்டு அமைக்கப்பட்டுள்ளது. இசை அமைப்பாளர் டி. இமான் என்பவர் இசை அமைத்துள்ளார். மற்றும் இந்தத் திரைப்படம் நடிகர் ஜெயம் ரவியின் 25 வது திரைப்படம் ஆகும்.  இந்தத் திரைப்படம் 14 சனவரி 2021 தமிழர் திருநாள் தைப்பொங்கல் அன்று  டிஸ்னி + ஹாட்ஸ்டாரில் வெளியானது.

கதைசுருக்கம் 
இந்தத் திரைப்படத்தின் கதை பூமிநாதன் (ஜெயம் ரவி) என்பவர் நாசா நிறுவனத்தில் பணியாற்றி விட்டு விடுமுறைக்காகத் தனது சொந்த கிராமத்திற்கு வருகிறார். அங்கே விவசாயிகள் படும் கஷ்டத்தைப் பார்த்து இங்கேயே தங்கி அவர்களுக்கு உதவி செய்ய முடிவுசெய்கிறார். மரபணு மாற்றப்பட்ட விதைகளை கொடுத்து இந்தப் பூமியை நாசம் செய்யும் வெளிநாட்டு நிறுவனங்களை எதிர்க்க ஆரம்பிக்கின்றார்.

இதனால் சொந்தமாக விவசாயம் செய்யவிடாமல் கார்ப்பரேட் நிறுவனங்கள் ஏகப்பட்ட பிரச்சனைகளை ஏற்படுத்தி வருகின்றனர். அதனை முறியடித்து விவசாயிகளையும் விவசாயத்தையும் எப்படி பூமிநாதன் காப்பாற்றுகிறார் என்பது தான் மீதி கதை.

நடிகர்கள்
 ஜெயம் ரவி - பூமிநாதன்
 நிதி அகர்வால் - சக்தி 
 ரோனிட் ராய் - ரிச்சர்ட் சைல்ட்
 சதீஸ் - 
 தம்பி ராமையா - வேலுசாமி
 சரண்யா பொன்வண்ணன் - பூமிநாதனின் தாய் 
 ராதாரவி
 ஜான் விஜய் - ஏகாம்பரம்
 ஜி.மரிமுத்து - ஞானசம்பந்தம்
 யானாய் ஜோக் கதிர்
 சேதுபதி ஜெயச்சந்திரன்
 பி.அசோக் குமார்
 ஆர்.என். ஆர். மனோகர்
 ஆர்.எஸ்.செல்லதுரை

தயாரிப்பு
இந்தத் திரைப்படத்தை இயக்குநர் 'லட்சுமணன்' என்பவர் இயக்கியுள்ளார். இவர் இதற்கு முன் நடிகர் ஜெயம் ரவியுடன் இணைந்து ரோமியோ ஜூலியட் (2015), போகன் (2017) போன்ற திரைப்படங்களை இயக்கியுள்ளார். மற்றும் இது நடிகர் ஜெயம் ரவியின் 25 வது படம் ஆகும். இவருக்கு ஜோடியாக புதுமுக நடிகை 'நிதி அகர்வால்' என்பவர் நடித்துள்ளார் மற்றும் நடிகர் 'ரோனிட் ராய்'க்கான முதல் கோலிவுட் திரைப்படம் ஆகும்.

ஒலிப்பதிவு 
இந்தத் திரைப்படத்திற்கு டி. இமான் என்பவர் இசை அமைத்துள்ளார். மற்றும் இந்தப் பாடல்கள் 'சோனி மியூசிக் இந்தியா'வில் வெளியிடப்பட்டது.

வெளியீடு 
இந்தத் திரைப்படம் 1 மே 2020 அன்று வெளியிடத் திட்டம் இடப்பட்டது ஆனால் இந்தியாவில் 2020 கொரோனாவைரசுத் தொற்று நோய் காரணமாக காலவரையின்றி ஒத்திவைக்கப்பட்டது. கோவிட் -19 தொற்றுநோய் காரணமாக திரையரங்குகளில் வெளியீடு நிறுத்தப்பட்டது மற்றும் அதன் நேரடி வெளியீடு ஓடிடி தளத்தில் வெளியிடப்படும் என்பது பின்னர் அறிவிக்கப்பட்டது. பின்னர் 14 சனவரி 2021 தமிழர் திருநாள் தைப்பொங்கல் அன்று  டிஸ்னி + ஹாட் ஸ்டார் என்ற ஓடிடி தளத்தில் வெளியானது.

மேற்கோள்கள்

வெளிப்புற இணைப்புகள் 
 

2021 தமிழ்த் திரைப்படங்கள்
இந்தியத் தமிழ்த் திரைப்படங்கள்
தமிழ் சண்டைத் திரைப்படங்கள்
மசாலாத் திரைப்படங்கள்
ஜெயம் ரவி நடித்த திரைப்படங்கள்
டி. இமான் இசையமைத்த தமிழ்த் திரைப்படங்கள்
தம்பி ராமையா நடித்த திரைப்படங்கள்
ராதாரவி நடித்த திரைப்படங்கள்
சரண்யா பொன்வண்ணன் நடித்த திரைப்படங்கள்
இராணி பத்மினி (நடிகை)

ராணி பத்மினி (Rani Padmini) என்பவர் ஒரு இந்திய திரைப்பட நடிகை ஆவார். இவர் 1980 களில்  மலையாளம், தமிழ், கன்னடம், தெலுங்கு படங்களில் ஒரு முன்னணி நடிகையாக இருந்தார். இவர் தனது கவர்ச்சியான பாத்திரங்களுக்காக நன்கு அறியப்பட்டார். இவர் சங்கர்ஷதம் என்ற மலையாளப் படத்தின் மூலமாக இந்தத் துறைக்குள் நுழைந்தார். மேலும் பரங்கிமலா, சங்கர்ஷனம், ஷரம், பந்தனம், கில்லிகான்சல் ஆகிய படங்களில் குறிப்பிடத்தக்க வேடங்களில் நடித்தார்.

இவர் 1985 அக்டோபர் 15 அன்று இவரது வீட்டில், இவரையும் இவரது தாயாரையும்  இவரது மூன்று ஊழியர்களால் கொலை செய்யப்பட்டார்.

தனிப்பட்ட வாழ்க்கை 
இவர் தமிழ்நாட்டின், சென்னை அண்ணா நகரில் சவுத்ரி மற்றும் இந்திரகுமாரிக்கு  ஒரே மகாளக பிறந்தார்.

இறப்பு 
1986 அக்டோபர் 15 அன்று காலை, ராணி பத்மினியின் ஓட்டுநர் ஜெபராஜ், காவலாளி குட்டி எனப்படும்  லட்சுமி நரசிம்மன்,  சமையல்காரர், விநாயகர் ஆகியோர் இவரது தாயார் இந்திரகுமாரியைத் தாக்கி கொலை செய்தார். தாயின் அலறல் சத்தம் கேட்டு,  பார்க்க வந்த ராணி பத்மினியும், அவர்களால் வெட்டி கொல்லப்பட்டார். அந்த மூவரும் கைது செய்யப்பட்டு ஆயுள் தண்டனை விதிக்கப்பட்டனர். ராணி பத்மினியின் கொலையானது தமிழ்நாடு மற்றும் கேரளம் முழுவதும் அதிர்வலைகளை ஏற்படுத்தியதுடன், ராணி பத்மினியுடன் நெருங்கிய தொடர்பில் இருந்த ஒரு பெரிய மனிதரைப் பாதுகாப்பதற்காக இந்த மூன்று பேரும் கைது செய்யப்பட்டதாகக் கூறப்பட்டது.

திரைப்படவியல்

தமிழ் 

 பட்டம் பதவி (1981)
 குரோதம் (1982)
 கடவுலுக்கு ஓரு கடிதம் (1982)
 அனு (1982)
 கனவுகள் கற்பனைகள் (1982)
 பக்கத்து வீட்டு ரோஜா (1982)
 வில்லியனூர் மாதா (1983)
 நிரபராதி (1984)

குறிப்புகள்

வெளி இணைப்புகள் 

 
 எம்.எஸ்.ஐ.யில் ராணி பத்மினி

20 ஆம் நூற்றாண்டின் இந்திய நடிகைகள்
1986 இறப்புகள்
தெலுங்குத் திரைப்பட நடிகைகள்
கன்னடத் திரைப்பட நடிகைகள்
தமிழ்த் திரைப்பட நடிகைகள்
மலையாளத் திரைப்பட நடிகைகள்
சங்கீதா (தெலுங்கு நடிகை)

சங்கீதா (முத்யலா முக்கு சங்கீதா அல்லது எம்.ஜி.ஆர் சங்கீதா) என்பவர் ஒரு இந்திய திரைப்பட நடிகையாவார், இவர் தெலுங்குத் திரைப்படங்களில் முக்கியமாக பணியாற்றுகிறார். இவர் மேலும் தமிழ், கன்னடம், மலையாள திரைப்படங்களிலும் நடித்துள்ளார். சிவாஜி கணேசன், இரசினிகாந்து, கமல்ஹாசன், சிரஞ்சீவி போன்ற முன்னணி நடிகர்களுடன் இவர் நடித்துள்ளார். 1990 களின் பிற்பகுதியில் இவர் ஒரு குணசித்திர நடிகையாக நடிக்கத் தொடங்கினார். இவர் கிட்டத்தட்ட 400 திரைப்படங்களில் நடித்துள்ளார். முத்யலமுகுவில் நடித்ததற்காக சனாதிபதி விருதைப் பெற்றவர்.

குறிப்பிடத்தக்க திரைப்படவியல் 
இந்த பட்டியல் முழுமையயற்றது; இதை விரிவாக்குவதன் மூலம் நீங்கள் உதவலாம்.

தமிழ் 

அண்ணா நீ என் தெய்வம் (வெளியாகாதது) - தமிழில் அறிமுகம்
ஆடு புலி ஆட்டம் (1977)
தீபம் (திரைப்படம்) (1977)
தனிக் குடித்தனம் (1977)
பஞ்சாமிர்தம் (1978)
புண்ணிய பூமி (1978)
ஆடு பாம்பே (1979)
ஆறிலிருந்து அறுபது வரை (1979)
மகாலட்சுமி (1979)
பஞ்ச பூதம் (1979)
நெஞ்சுக்கு நீதி (1979)
பம்பாய் மெயில் 109 (1980)
முழு நிலவு (1980)
கடவுளின் தீர்ப்பு (1981)
மங்கல லட்சுமி (1981)
வில்லியனூர் மாதா (1983)
அம்பிகை நேரில் வந்தாள் (1984) ராதாவின் சகோதரியாக
உறவை காத்த கிளி (1984)
ஓ மானே மானே (1984)
உன் கண்ணில் நீர் வழிந்தால் (1985)
உத்தமி (1985)
ஊமை விழிகள் (1986 திரைப்படம்) (1986)
உயிரே உனக்காக (திரைப்படம்) (1986) ஆசா தேவியாக
பேர் சொல்லும் பிள்ளை (1987)
அன்புள்ள அப்பா (1987)
அவசர போலீஸ் 100 (திரைப்படம்) (1990) சீதாவாக
ஆரத்தி எடுங்கடி (1990)
வைகாசி பொறந்தாச்சு (1990) ரஞ்சித்தாவின் தாயாக
நண்பர்கள் (திரைப்படம்) (1990) பிரியாவின் தாயாக
பிரம்மச்சாரி (1992)
உன்னை வாழ்த்திப் பாடுகிறேன் (1992) பிரியாவின் தாயாக
இன்னிசை மழை (1992) மேக்கேலின் தாயாக
பரதன் (1992) ஜானகியாக
உனக்காக பிறந்தேன் (1992)
டிராவிட் அங்கில் (1992) செல்வியின் தாய்
தேவர் வீட்டுப் பொண்ணு (1992) சங்கரியாகவும் சாவித்திரி தாயாகவும் 
நீங்க நல்லா இருக்கணும் (1992)
உழைப்பாளி (திரைப்படம்) (1993)
பிரதாப் (1993)
ஆத்மா (1993) சரவணனின் தாயாக
கேப்டன் (1994)
என் ராஜாங்கம் (1994) சுரேசின் தாயாக
ஜல்லிக்கட்டுக்காளை (1994) ராதாவின் தாயாக
மேட்டுப்பட்டி மிராசு (1994) வள்ளயம்மாளாக
மனதிலே ஒரு பாட்டு (1995)
திருமூர்த்தி (திரைப்படம்) (1995) லட்சுமியாக
சின்ன மணி (திரைப்படம்) (1995)
ரகசிய போலீஸ் (1995 திரைப்படம்) (1995) சூரியாவின் தாய்
மருமகன் (திரைப்படம்) (1995)
முறை மாமன் (திரைப்படம்) (1995) சாரதாவாக
பூவே உனக்காக (1995) பிரியதர்சிணி / நிர்மலா மேரி
வெற்றி விநாயகர் (1996)  ஆசிரிகை
தாலி புதுசு (திரைப்படம்) (1997) லட்சுமியாக
பெரியதம்பி (1997) சிவகாமியாக
கோல்மால் (1998) ஐஸ்வர்யாவின் தாயாக
பிரியமானவளே (2000) பிரியாவின் தாயாக
பிரிவோம் சந்திப்போம் (2008) தெய்வானையாக

தொலைக்காட்சித் தொடர் 

 வசந்தம் (சன் தொலைக்காட்சி) - தமிழ் (2010-2011) - சக்தி

குறிப்புகள்

வெளி இணைப்புகள் 

 
 சங்கீத் நேர்காணல்

கன்னடத் திரைப்பட நடிகைகள்
தமிழ்த் தொலைக்காட்சி நடிகைகள்
இந்திய தொலைக்காட்சி நடிகைகள்
20 ஆம் நூற்றாண்டின் இந்திய நடிகைகள்
மலையாளத் திரைப்பட நடிகைகள்
வாழும் நபர்கள்
தெலுங்குத் திரைப்பட நடிகைகள்
தமிழ்த் திரைப்பட நடிகைகள்
மாகே ஆறு

மாகே ஆறு (மாயாழிபுழா என்றும் அழைக்கப்படுகிறது), (இந்தியாவின் ஆங்கிலக் கால்வாய் என்றும் அழைக்கப்படுகிறது) தென்னிந்தியாவில் உள்ள ஒரு ஆறு. இது கேரள மாநிலம் மற்றும் புதுச்சேரியின் கடலோரப் பகுதியான மாகேவில் செல்கிறது.

நிலவியல் 
இந்த நதி மேற்குத் தொடர்ச்சி மலையின் வயநாடு மலைகளிலிருந்து உருவாகிறது. இந்த ஆற்றின் மொத்த நீளம் 54 கிமீ ஆகும். இது மாகே பகுதியில் அரபிக் கடலில் கலக்கிறது. இந்த ஆறு நரிபெட்டா, வாணிமேல், பெருவங்கரா, இய்யங்கோடு, இரிங்கனூர், திரிபங்கத்தூர், பெரிங்காளம், எடச்சேரி, கச்சேரி, ஏறாமலை, பாறக்கடவு, கரியாடு, கிடான்ஹி ஒளவிலம், குன்னுமக்கரா, அழியூர் கிராமங்கள் வழியே சுமார் 394 சதுர கிலோமீட்டர் நிலம் பாசனம் பெறுகிறது. மாகே நகரின் வடக்கு எல்லையாக இந்த ஆறு உள்ளது.

பொருளாதாரம் 
ஆற்று போக்குவரத்தின் மூலம் பெறும் பொருளாதாரப் பலன் குறைவாகவே உள்ளது. முன்னர் அருகே உள்ள கிராமங்களிலிருந்து பொருட்களைக் கொண்டு செல்ல இந்த ஆறு பயன்படுத்தப்பட்டுள்ளது. புதுச்சேரி அரசு ஆற்றின் கரையோரத்தில் ஒரு மீன்பிடி துறைமுகத்தைக் கட்ட திட்டமிட்டுள்ளது. இருப்பினும் தொழில்நுட்ப காரணங்களால், கட்டுமானத்தில் உள்ள துறைமுகம், கழிமுகம் அருகே உள்ள கடற்கரையில் உள்ளது. மாகே ஆற்றின் ஓரமாக நடைமேடை ஒன்று சுற்றுலா ஈர்ப்புத் திட்டத்தின் கீழ் அமைக்கப்பட்டுள்ளது. இது மாகே, மஞ்சக்கலில் உள்ள நீர் விளையாட்டு வளாகத்திலிருந்து ஆற்றின் கரையில் உள்ள [மீன்பிடித் துறைமுகத்தின்] தடைநீர் பகுதி வரை புதுச்சேரி அரசாங்கத்தால் கட்டப்பட்டுகிறது.

சிறப்புகள் 
எம். முகுந்தனின் மகத்தான நாவலான மய்யழிக்கரையோரம் தீரங்கள் (பி. 1974 ; மலையாளம் "மாகே ஆற்றின் கரையில்"), இந்த நதியைக் கொண்டாடுகிறது. ஆங்கிலேய ஆட்சி காலத்தில் இந்தியாவில் "ஆங்கில கால்வாய்" என்று அழைக்கப்பட்டது, ஏனெனில் இது பிரித்தானிய ஆட்சிச் செய்த தெளிச்சேரியைப் பிரெஞ்சு ஆட்சியிலிருந்த மாகேவிலிருந்து பிரித்தது. இது கடவுளின் தேசத்தில் மிகவும் மாசுபட்ட ஆறாக உள்ளது.

மேலும் காண்க 

 கேரளாவில் உள்ள நதிகளின் பட்டியல்
 கேரளாவில் உள்ள அணைகள் மற்றும் நீர்த்தேக்கங்களின் பட்டியல்
 இந்தியாவில் உள்ள நதிகளின் பட்டியல்

மேற்கோள்கள்

வெளி இணைப்புகள் 

இந்திய ஆறுகள்
ஈஸ்வரன் (திரைப்படம்)

ஈஸ்வரன் என்பது 2021 ஆம் ஆண்டு வெளியான தமிழ் மொழி சண்டை திரைப்படம் ஆகும். இத்திரைப்படத்தை சுசீந்திரன் எழுதி இயக்க, பாலாஜி காபா, கே. வி. துரை மற்றும் எம். டி. சராபுதீன் ஆகியோர் மாதவ் மீடியா மற்றும் டி கம்பெனி என்ற பெயரிலான அவர்களின் நிறுவனப் பெயரில் தயாரித்துள்ளனர்.

இத்திரைப்படத்தில் சிலம்பரசன், பாரதிராஜா, நிதி அகர்வால் மற்றும் நந்திதா ஆகியோர் முக்கிய கதாபாத்திரங்களில் நடித்துள்ளனர். இத்திரைப்படத்திற்கு தமன் இசையமைத்துள்ளார். இத்திரைப்படத்தின் ஒளிப்பதிவை திருநாவுக்கரசுவும் படத்தொகுப்பினை  ஆண்டனியும் செய்துள்ளனர். இந்த திரைப்படம் 14 ஜனவரி 2021 தமிழர் திருநாள் தைப்பொங்கல் அன்று திரையரங்குகளில் வெளியானது.

கதைசுருக்கம்
திண்டுக்கல் மாவட்டத்தில் ஒரு கிராமத்தில் தனியாக வசிக்கும் பெரியசாமி (பாரதிராஜா) அவருக்கு உதவியாக எல்லா வேலைகளையும் செய்துகொண்டு இருக்கும் ஆதிசிவம் (சிலம்பரசன்). பல வருடங்களாக ஊர் பக்கமே வராத தனது பிள்ளைகளை அவரது மனைவியின் 25வது நினைவு நாளுக்காவது வருவார்களா என காத்திருக்கிறார். அந்த தருணம்  கொரோனா நோய் உலகம் முழுவதும் பரவ அதை காரணம் காட்டி பிள்ளைகள் எல்லோரும் ஊருக்கு வருகின்றனர். இந்த குடும்பத்தை பழி வாங்க காத்திருக்கும் சிலர். அதிலிருந்து வரும் பிரச்சனைகளும் அந்தப் பிரச்னைகளை அவருக்குத் துணையாக இருக்கும் ஆதிசிவம்  எப்படித் தீர்க்கிறார் என்பதும்தான் கதை.

நடிகர்கள்
 சிலம்பரசன்  - ஆதிசிவம் (ஈஸ்வரன்)
 பாரதிராஜா - பெரியசாமி
 மனோஜ் பாரதிராஜா - 'இளம் வயது' பெரியசாமி
 நிதி அகர்வால் - பூங்கொடி
 நந்திதா - வாசுகி
 பாலா சரவணன் - குட்டி புலி 
 ஹரிஷ் உத்தமன் - காவல் அதிகாரி
 அருல்தோஸ் - ஆதிநாராயணன்
 முனீஷ்காந்த் ராமதாஸ் - மரகதமணி
 காளி வெங்கட் - காளி
 சிவா
 பாவா இலட்சுமணன்

மேற்கோள்கள்

வெளிப்புற இணைப்புகள் 
 

2021 தமிழ்த் திரைப்படங்கள்
இந்தியத் தமிழ்த் திரைப்படங்கள்
தமிழ் சண்டைத் திரைப்படங்கள்
தமன் இசையமைத்த தமிழ்த் திரைப்படங்கள்
சிலம்பரசன் நடித்த திரைப்படங்கள்
எஸ். என். பார்வதி

எஸ். என். பார்வதி (S. N. Parvathy) என்பவர் ஒரு இந்திய திரைப்பட நடிகை மற்றும் தொலைக்காட்சி நடிகை ஆவார். இவர் தமிழ் திரைப்படங்கள் மற்றும் தொலைக்காட்சித் தொடர்களில் துணை வேடங்களில் நடித்துள்ளார். இவர் பெரும்பாலான படங்களில்  தாய் வேடங்களில் நடித்துள்ளார். பிரபல திரைப்படங்களான அனுபவி ராஜா அனுபவி, பசி, பலைவானச்சோலை, ஆகாய கங்கை, எங்க ஊரு பாட்டுக்காரன், அண்ணாநகர் முதல் தெரு, சின்ன மாப்ளே போன்ற படங்களில் பணியாற்றியுள்ளார். இவரது முதல் படம் 1965 ஆம் ஆண்டில் வெளியான பணம் தரும் பரிசு ஆகும். இவர் 200 க்கும் மேற்பட்ட படங்களிலும் 5000 நாடகங்களிலும் நடித்துள்ளார். இவர் 1985 இல் கலைமாமணி விருது  பெற்றார்.

ஆரம்ப கால வாழ்க்கை 
பார்வதியின் சொந்த ஊர் பரமக்குடி, என்றாலும் இவர் பர்மாவில் பிறந்தார். பார்வதியின் தந்தை நாகசுந்தரம், தாய் வள்ளியம்மாள். இவர் 1958 இல் நாடகங்களில் நடிக்க வந்தார். இவர் நடித்த முதல் நாடகம் தீர்பு என்பதாகும். பி. ஏ. கிருஷ்ணன் இவரது நாடக குரு ஆவார். அவர்தான் இவரை நடிகையாக்கியது. அதன் பிறகு, நாடக உலக தந்தை டி. கே. சண்முகம் அண்ணாச்சியுடன் 5000 க்கும் மேற்பட்ட நாடகங்களில் நடித்துள்ளார்.

திரைப்பட வாழ்க்கை 
இவர் ஒரே நாளில் ஏழு நாடகங்களில் நடித்துள்ளார். இவர் தனது 13 வயதில் நாடகங்களில் நடிக்கத் தொடங்கினார். ஏ. வி. எம். ராஜன் குழுவிலிருந்து காத்தாடி ராமமூர்த்தியின் குழு வரை பல நாடகங்களில் நடித்துள்ளார். இவர் முதலில் பணம் தரும் பரிசு படத்தில் தாயாக நடித்தார். அந்த நேரத்தில், இவருக்கு 17 வயதுதான். இவர் பசி படத்தில் நடிக்கும் வரை இவரது வாழ்க்கை கஷ்டத்திலேயே இருந்தது. அப்போதிருந்து, இவர் ஒரு சிறந்த துணை நடிகையாக மாறிவிட்டார்.

தனிப்பட்ட வாழ்க்கை 
இவர் நாடகத்தில் நடித்துக்கொண்டு இருந்தபோது 1961 இல் திருமணம் செய்து கொண்டார். இவரது கணவர் சாரங்கன் என்பவராவார். இவருக்கு ஒரு மகனும் ஒரு மகளும் உள்ளனர். இவரது மகன் ஒரு பொறியாளர், மகள் இயங்கியல் மருத்துவர்.

விருதுகள் 
இவர் தமிழக அரசின் கலைமாமணி மற்றும் கலைசெல்வம் விருதுகளைப் பெற்றவர்.

தொலைக்காட்சி

திரைப்படவியல் 
இது ஒரு பகுதி திரைப்படவியல் மட்டுமை. நீங்கள் இதை விரிவாக்கலாம்.

1960 கள்

1970 கள்

1980 கள்

1990 கள்

2000 கள்

குறிப்புகள்

வெளி இணைப்புகள் 

 

மலையாளத் திரைப்பட நடிகைகள்
வாழும் நபர்கள்
தமிழ்த் தொலைக்காட்சி நடிகைகள்
தமிழ்த் திரைப்பட நடிகைகள்
இந்திய தொலைக்காட்சி நடிகைகள்
தமிழ் நடிகைகள்
சிவக்குமார் சர்மா

பண்டிட் சிவக்குமார் சர்மா (Shivkumar Sharma, 13 சனவரி 1938 – 10 மே 2022) சம்மு காசுமீர் மாநிலத்தைச் சேர்ந்த ஒரு இந்திய இசையமைப்பாளரும், சந்தூர் இசைக்கலைஞருமாவார். சாந்தூர் ஒரு நாட்டுப்புற இசைக்கருவியாகும்.

ஆரம்ப கால வாழ்க்கை 
இவர் சம்முவில் உமா தத் சர்மா என்ற பாடகருக்கு பிறந்தார். தோக்ரி இவரது தாய்மொழியாகும். இவருக்கு ஐந்து வயதாக இருந்தபோது இவரது தந்தை இவருக்கு குரலிசையிலும், கைம்முரசு இணையிலும் கற்பிக்கத் தொடங்கினார். சிவக்குமார் தனது பதின்மூன்று வயதில் சந்தூர் கற்கத் தொடங்கினார். 1955 இல் மும்பையில் தனது முதல் பொது நிகழ்ச்சியை வழங்கினார்.

தொழில் 

சந்தூரை ஒரு பிரபலமான இசைக் கருவியாக மாற்றிய பெருமை இவருக்குண்டு.  1956 இல் சாந்தாராமின் ஜனக் ஜனக் பாயல் பாஜே  என்ற படத்தில் ஒரு காட்சிக்கு பின்னணி இசையமைத்தார். இவர் தனது முதல் தனி இசைத் தொகுப்பை 1960 இல் பதிவு செய்தார்.

1967 ஆம் ஆண்டில், இவர் புல்லாங்குழல் கலைஞர் ஹரிபிரசாத் சௌராசியா மற்றும் கிதார் கலைஞர் பிரிஜ் பூசண் கப்ரா ஆகியோருடன் இணைந்து கால் ஆஃப் தி வேலி (1967) என்ற  ஒரு இசைத் தொகுப்பை தயாரித்தார். இது இந்திய பாரம்பரிய இசையின் மிகப்பெரிய வெற்றிகளில் ஒன்றாக மாறியது. சில்சிலா  (1980) தொடங்கி ஹரிபிரசாத் சவுராசியாவுடன்  இணைந்து பல இந்திப் படங்களுக்கு இசையமைத்துள்ளார். இவர்கள் சிவ்-ஹரி இசை இரட்டையர் என்று அறியப்பட்டனர். பாசில் (1985), சாந்தினி (1989), லாம்ஹே (1991) மற்றும் டார் (1993) போன்ற பெரிய இசை வெற்றிகளாக இவர்கள் இசையமைத்த சில திரைப்படங்கள் இருந்தன.

தனிப்பட்ட வாழ்க்கை 
இவர், மனோரமா என்பவரை மணந்தார்  இவர்களுக்கு இரண்டு மகன்கள் உள்ளனர். இவரது மகன், இராகுலும், ஒரு சந்தூர் இசைக்கலைஞராவார். மேலும் இவர்கள் 1996 முதல் ஒன்றாக இணைந்து செயல்பட்டனர். 1999 இல் rediff.com என்ற இணையதளத்திற்கு அளித்த பேட்டியில், சிவக்குமார், "கடவுளின் பரிசு" இருப்பதாக நினைத்ததால், தனது மகன் இராகுலை தனது சீடனாகத் தேர்ந்தெடுத்ததாகக் கூறினார்.

விருதுகள் 

சிவக்குமார் 1985இல் அமெரிக்காவின் பால்ட்டிமோர் நகரத்தின் கௌரவ குடியுரிமை உட்பட பல தேசிய மற்றும் சர்வதேச விருதுகளை பெற்றுள்ளார்.  1986 ஆம் ஆண்டில் சங்கீத நாடக அகாதமி விருது, 1991 ல் பத்மசிறீ, 2001இல் பத்ம விபூசண் ஆகிய விருதுகளையும் பெற்றுள்ளார்.

மேற்கோள்கள்

வெளி இணைப்புகள் 

www.santoor.com – Official Site

சங்கீத நாடக அகாதமி விருது பெற்றவர்கள்
பத்மசிறீ விருது பெற்ற கலைத் துறையினர்
1938 பிறப்புகள்
2022 இறப்புகள்
ஜம்மு காஷ்மீர் மக்கள்
பத்ம விபூசண் விருது பெற்றவர்கள்
இராகுல் சர்மா (இசைக் கலைஞர்)

இராகுல் சர்மா (Rahul Sharma) (பிறப்பு: செப்டம்பர் 25, 1972) ஒரு இசை இயக்குநரும்,இந்துஸ்தானி இசைக் கருவியான சந்தூர் கலைஞருமாவார். சந்தூர் ஒரு நாட்டுப்புற இசைக்கருவியாகும்.

ஆரம்ப கால வாழ்க்கை 
ஜம்மு-காஷ்மீரில் ஒரு பாரம்பரியக் குடும்பத்திலிருந்து வந்த சந்தூர் இசைக்கலைஞர் பண்டிட் சிவக்குமார் சர்மாவிற்கும் அவரது மனைவி மனோரமா என்பாருக்கும் தோக்ரி மொழி பேசும் குடும்பத்தில் மும்பையில் இராகுல் சர்மா பிறந்தார். இவரது தாத்தா, உமா தத் சர்மாவும், ஒரு சந்தூர் கலைஞராவார். 2009 இல் தனது காதலியான பார்கா சர்மாவை மணந்தார். இவர்களுக்கு அபினவ் என்ற மகன் 17 சூன் 2014 அன்று பிறந்தார்.

தொழில் 
இராகுல் சிறு வயதிலேயே ஆர்மோனியம் இசைக்கத் தொடங்கினார். 13 வயதில் சந்தூரைக் கற்றுக் கொண்ட இவர், 17 வயதாகும் வரை இசையைத் தொழிலாகத் தொடருவதில் குழப்பத்திலேயே இருந்தார். மும்பையின் மிதிபாய் கல்லூரியில் பொருளாதாரம் படித்த பிறகு, இவர் தனது தந்தையுடன் நிகழ்ச்சிகளில் பங்கேற்கத் தொடங்கினார். 1996 இல், தனது 24 வயதில் இசை நிகழ்ச்சிகளில் அவருடன் செல்லத் தொடங்கினார்.

22 வயதில், இசை, கலை மற்றும் நடன உலகம், தர்பார் இசைத் திருவிழாவில் நிகழ்த்த பீட்டர் கேப்ரியல் என்பவர் ஒப்பந்தமிட்டார்.

தனது தந்தை சிவக்குமார் சர்மாவிடம் கற்றுக்கொண்ட இவர், நமஸ்தே இந்தியா உள்ளிட்ட பல்வேறு நிகழ்ச்சிகளுடன் சந்தூரை உலக இசையில் கொண்டு சென்றுள்ளார்.

இவரும் அமெரிக்க சாக்சபோன் கலைஞர் கென்னி ஜி என்பவரும் இணைந்து தயாரித்த இசைத்தொகுப்பு பில்போர்டு உலக தரவரிசையில் # 2 இடத்தையும், போர்டு ஜாஸ் தரவரிசையில் # 4 இடத்தையும் பிடித்தது.

எரிக் மிக்வெட் என்பவரால் நிறுவப்பட்ட கிராமி விருது வென்ற எலக்ட்ரானிக்கா என்ற குழுவுடன் இணைந்து டீப் ஃபாரஸ்ட் என்ற இசைத் தொகுப்பை வெளியிட்டார். இது இந்திய நாட்டுப்புறக் கருவியான சந்தூரை எலக்ட்ரானிக்காவுடன் இணைத்தது.

இவர், தனது இசைத் தொகுப்பான தி ரெபெல் மூலம் சந்தூரை ராக் இசைக்கு அழைத்துச் சென்று சோதனை செய்துள்ளார்.

இவருக்கு 2011இல் சங்கீத நாடக அகாதமி விருது வழங்கப்பட்டுள்ளது.

ஜாகிர் உசேன், ஜான் மெக்லாலின், மிக்கி ஹார்ட், ஜார்ஜ் ஹாரிசன், யோ யோ மா, ஜோ ஹென்டர்சன், வான் மோரிசன், ஏர்டோ மோரிரா, ஃபரோவா சாண்டர்ஸ், மற்றும் கோடோ டிரம்மர்கள் போன்ற இசைக்கலைஞர்களுடன் இவர் இணைந்து நிகழ்சிகளை நிகழ்த்தியுள்ளார்.

கேம்பிரிச்சு இளவரசர் வில்லியம் மற்றும் கேட் மிடில்டனின் டியூக் மற்றும் டச்சஸ் ஆகியோரின் வருகையின் போது, இவரும், இவரது மனைவியும் பீட்டில்ஸ் இசைக்குழுவின் "நோர்வே வூட் ", "ஓ ஸ்வீட் லார்ட்" மற்றும் " லெட் இட் பீ " உள்ளிட்ட பல்வேறு பாடல்களை பாடியுள்ளனர்.

2019 ஆம் ஆண்டில், இவரும் அவரது தந்தையும் யோகேசு சாம்சியுடன் பார்பிகன் மையத்தில் நிகழ்ச்சி நடத்தினர்.

குறிப்புகள்

வெளி இணைப்புகள் 

Aga Khan Music Initiative in Central Asia 

வாழும் நபர்கள்
1972 பிறப்புகள்
இந்துஸ்தானி இசைக் கலைஞர்கள்
கெவாடியா தொடருந்து நிலையம்

கெவாடியா தொடருந்து நிலையம் (Kevadia railway station) (நிலைய குறியீடு: KDCY) இந்தியாவின் குஜராத் மாநிலத்தின் நர்மதா மாவட்டத்தில் உள்ள கெவாடியா எனும் சிற்றூரில் அமைந்துள்ள சிறிய தொடருந்து நிலையம் ஆகும். இது கெவாடியாவிலிருந்து 7 கிலோ மீட்டர் தொலைவில் உள்ளது. 3 நடைமேடைகளுடன் அமைந்த இந்த தொடருந்து நிலையம், கெவாடியாவில் உள்ள சர்தார் வல்லபாய் பட்டேல் நினைவாக அமைக்கப்பட்ட  ஒற்றுமைக்கான சிலையை சுற்றுலாப் பயணிகள் கண்டு களிக்க வேண்டி, 17 சனவரி 2021 அன்று சுற்றுலாப் பயணிகளின் சேவைகளுக்கு திறக்கப்பட்டது.  இத்தொடருந்து நிலையம் இந்தியாவின் மும்பை, புது தில்லி, சென்னை, அகமதாபாத், வாரணாசி, வடோதரா, ரேவா ஆகிய நகரங்களை இணைக்கிறது.

தொடருந்துகள்
 12927/12928 கெவாடியா - மும்பை - தாதர் அதிவிரைவு வண்டி  
 20903/20904  கெவாடியா - வாரணாசி மகாமானா விரைவு வண்டி 
 20905/20906 கெவாடியா  - ரேவா விரைவு வண்டி 
 20919/20920 கெவாடியா  - சென்னை சென்டிரல் அதிவிரைவு வண்டி (வாரம் ஒரு முறை)
 20945/20946 கெவாடியா  - தில்லி ஹசரத் நிஜாமுதீன் விரைவு வண்டி 
 20947/20948 கெவாடியா  - அகமதாபாத் ஜன சதாப்தி எக்ஸ்பிரஸ் 
 20949/20950  கெவாடியா - அகமதாபாத் ஜன சதாப்தி எக்ஸ்பிரஸ்  
 69201/69202 கெவாடியா  - வடோதரா (பிரதாப்நகர்)  
 69203/69204  கெவாடியா - வடோதரா (பிரதாப்நகர்)  
 69205/69206  கெவாடியா - வடோதரா (பிரதாப்நகர்)

இதனையும் காண்க
 ஒற்றுமைக்கான சிலை
 கெவாடியா
 சர்தார் சரோவர் அணை
 சூல்பனேஸ்வர் காட்டுயிர் காப்பகம்

மேற்கோள்கள்

நர்மதா மாவட்டம்
குசராத்திலுள்ள தொடருந்து நிலையங்கள்
அம்பிலி

அம்பிலி (Ambili) (மலையாளம்:അമ്പിളി) 1970 மற்றும் 1980 களில் மலையாள சினிமாவில் ஓர் இந்திய திரைப்படப் பாடகி ஆவார். 800 படங்களில் 3000 க்கும் மேற்பட்ட பாடல்களைப் பாடியுள்ளார். அவர் தமிழ், இந்தி மற்றும் வங்க மொழிகளில் பாடியுள்ளார். அவரது பிரபலமான பாடல்கள் "தேடி வரம் கண்ணுகலில்", "ஓஞ்சலா, ஒன்ஜாலா", "ஸ்வர்ணமலகல்", "மயல்லே ராக மஜவில்லே" மற்றும் "குருவாயூரப்பாண்டே திருவம்ருத்தேத்தினு".

தனிப்பட்ட வாழ்க்கை 
அம்பிலி என்று அழைக்கப்படும் பத்மஜா தம்பி, திருவனந்தபுரத்தில் ஆர்.சி.தம்பி மற்றும் சுகுமாரிக்கு ஐந்து குழந்தைகளில் இளையவராகப் பிறந்தார். அவரது தந்தை ஒரு இராணுவ அதிகாரியாக இருந்தார், பின்னர் அவர் ஆசிரியராகவும், அவரது தாய் ஒரு பாடகியாகவும் இருந்தனர். இவருக்கு மூன்று சகோதரர்களும் ஒரு சகோதரியும் உள்ளனர். இவர் தனது கல்வியை பாத்திமா கல்லூரி மற்றும் டெல்லி பல்கலைக்கழகத்தில் பெற்றார். இவர் திரு வி. தட்சிணா மூர்த்தியிடமிருந்து இசை கற்றுக்கொண்டார். இவரது முதல் பாடல் 1970 இல் சபரிமலை ஸ்ரீ தர்மசாஸ்தா திரைப்படத்தின் "கரக்ரே வாசதே". மலையாளத் திரைப்பட இயக்குனரான கே. ஜி. ராஜசேகரனை திருமணம் செய்து கொண்டார். இவர்களுக்கு ராகவேந்திரன் என்ற மகனும், ரஞ்சினி என்ற மகளும் உள்ளனர். இவர் தனது சொந்த இசைக்குழுவான மாயாம்புவைத் தொடங்கினார், மேலும் மேடை நிகழ்ச்சிகள் மற்றும் இசைத்தொகுப்புகளுக்காக பாடல்களைப் பாடினார். கேரள தேவசம் வாரியத்திடமிருந்து கலா ரத்னம் என்ற பட்டத்தையும் மற்றும் சிறந்த பாடகர் விருதையும் பெற்றார். இவர் தற்போது குடும்பத்துடன் சென்னையில் வசிக்கிறார். இவர் 2017 ஆம் ஆண்டில் குளோபல் என்எஸ்எஸ் (நாயர் சர்வீஸ் சொசைட்டி) விருதைப் பெற்றவர்.

மேற்கோள்கள் 

கருநாடக இசைப் பாடகர்கள்
வாழும் நபர்கள்
மலையாளத் திரைப்படப் பின்னணிப் பாடகர்கள்
செலஸ்டியா

செலஸ்டியா (Celestia) என்பது கிறிஸ் லாரல் என்பவரால் உருவாக்கப்பட்ட முப்பரிமாண வானியல் செய் நிரலாகும் . இது பயனர்களை தோற்ற மெய்ம்மை மூலமாக பிரபஞ்சத்தில் பயணிப்பது போன்ற உணர்வினை ஏற்படுத்துகிறது. ஓப்பன் ஜிஎல்லைப் பயன்படுத்தி பொருட்களைத் தோன்றச் செய்கிறது. 

 இது குனு பொது பொது உரிமத்தின் கீழ் வெளியிடப்பட்ட இலவச மற்றும் திறந்த மூல மென்பொருள் ஆகும். இது அமிகா ஓஎஸ்4,லினக்சு, மேக் ஓஎஸ், மைக்ரோசாப்ட் விண்டோசு, ஐஓஎஸ், மற்றும் ஆண்ட்ராய்டு   போன்ற தளங்களில் கிடைக்கிறது.

செலஸ்டியாவின் பதிப்புகளை மேம்படுத்துவது 2013 இல் நிறுத்தப்பட்டது. 2011 இல் இதன் இறுதி பதிப்பு வெளியிடப்பட்டது. இதன் மேம்பாட்டுக் குழுவினர் Celestia.sci எனும்  அண்டவியல் காட்சிப்படுத்தல் வேலையில் ஈடுபட்டனர். 2016 இன் பிற்பகுதியில், மீண்டும் இதனை மேம்படுத்தும் பணிகள் தொடங்கின. 2020 ஆம் ஆண்டு நிலவரப்படி, பதிப்பு 1.7.0 இன் பீட்டா சோதனை உருவாக்கங்கள் கிடைக்கின்றன, மேலும் இதன் வழுகளைக் களைந்து  1.6.2. எனும் பதிப்பு வெளியிடப்பட்டது.

இதனை கட்டற்ற மென்பொருள் வலைத்தளங்களிலிருந்து பதிவிறக்கம் செய்ய இயலும் . 2001 மற்றும் மே 2017 க்கு இடையில், முன்னாள் மத்திய விநியோக தளமான சோர்சுஃபோர்ச் இந்த மென்பொருள் சுமார் 12 மில்லியன் முறை பதிவிறக்கம் செய்யப்பட்டதாகக் கூறியது.

செயல்பாடுகள் 

செலஸ்டியா 118,322 நட்சத்திரங்களின் ஐரோப்பிய விண்மீனாய்வுச் செயற்கைக் கோள் பட்டியலையும் காட்டுகிறது. கதிரவ மறைப்பு ,நிலவு மறைப்பு ,சுற்று வட்டப் பாதைகள் ,கோள் (உள்ளிட்ட புறக்கோள் ,) குறுங்கோள், இயற்கைத் துணைக்கோள், சிறுகோள், வால்வெள்ளி, செயற்கைக்கோள்கள், மற்றும் விண்கலம் . போன்றவற்றைக் காட்ட செலஸ்டியா VSOP87 எனும் கோட்பாட்டினைப் பயன்படுத்துகிறது.

குறிப்புகள்

சான்றுகள்

வெளி இணைப்புகள் 

 
 GitHub களஞ்சியம் தற்போதைய இருமங்கள் மற்றும் மூல குறியீடு
 விண்டோஸ், மேகோஸ் மற்றும் லினக்ஸ் பைனரிகளின் செலஸ்டியா காப்பக களஞ்சியக் காப்பகம்
 அதிகாரப்பூர்வ மன்றங்கள் 
 செலஸ்டியாவைப் பயன்படுத்தி ESA இன் நிகழ்வு

பல்லியக்குதள கட்டற்ற மென்பொருட்கள்
இலவச கல்வி மென்பொருள்
ஜவஹர் நவோதயா வித்யாலயா, மாகே

ஜவஹர் நவோதயா வித்யாலயா, மாகே (Jawahar Navodaya Vidyalaya, Mahe) அல்லது உள்ளூர் பகுதிகளில் ஜெ.என்.வி. பந்தகால்  என்பது புதுச்சேரி ஒன்றிய பகுதியான மாகே மாவட்டத்தில் உள்ள மத்திய அரசின் உறைவிட இருபாலர் கல்வி நிறுவனம் ஆகும். நவோதயா வித்யாலயாக்கள் இந்திய மனிதவள மேம்பாட்டு அமைச்சினால் நிதியளிக்கப்படும் தன்னாட்சி அமைப்பான நவோதயா வித்யாலயா சுமிதியால் நிர்வகிக்கப்படுகிறது. ஆறாம் வகுப்பு முதல் பன்னிரண்டாம் வகுப்பு வரையிலான திறமையான குழந்தைகளுக்கு நவோதயா வித்யாலயாக்கள் இலவசக் கல்வியை வழங்குகின்றன. மாகே மாவட்டம் கேரள மாநிலத்திற்குள் அமைந்துள்ளது. இது புதுச்சேரி ஒன்றிய பிரதேச தலைமையகம் அமைந்துள்ள புதுச்சேரியிலிருந்து 615 கிலோ மீட்டர் தொலைவில் உள்ளது.

வரலாறு 
இந்த பள்ளி 1988இல் நிறுவப்பட்டது. இது ஜவஹர் நவோதயா வித்யாலயா பள்ளிகளின் ஒரு பகுதியாகும். இந்த பள்ளி நவோதயா வித்யாலயா சமிதியின் ஐதராபாத்து மண்டல அலுவலகத்தால் நிர்வகிக்கப்பட்டுக் கண்காணிக்கப்படுகிறது.

சேர்க்கை 
நவோதயா வித்யாலயா ஸ்மிட்டி நடத்தும் நாடு தழுவிய தேர்வு தேர்வின் மூலம் ஆறாம் வகுப்பு அளவில் ஜே.என்.வி மாகேவுக்கு சேர்க்கை அனுமதி வழங்கப்படுகிறது. தேர்வு பற்றிய தகவல்கள் ஜே.என்.வி மாகேவின் வித்யாலியா மேலாண்மைக் குழுவின் தலைவரான மாகே மாவட்ட ஆட்சித் தலைவர் அலுவலகத்தால் மாவட்டத்தில் விளம்பரம் செய்யப்படும்.

இணைவு 
ஜே.என்.வி மாகே நடுவண் இடைநிலைக் கல்வி வாரியத்துடன் இணைப்பு எண் 2940003 உடன் இணைக்கப்பட்டுள்ளது.

மேலும் காண்க 

 ஜவஹர் நவோதயா வித்யாலயா, புதுச்சேரி
 ஜவஹர் நவோதயா வித்யாலயா, காரைக்கல்
 ஜவஹர் நவோதயா வித்யாலயா, யானம்
 ஜே.என்.வி பள்ளிகளின் பட்டியல்

மேற்கோள்கள்

வெளி இணைப்புகள் 

 ஜே.என்.வி மகேவின் அதிகாரப்பூர்வ வலைத்தளம் 

மாகே மாவட்டம்
Coordinates on Wikidata
மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
புதுச்சேரியிலுள்ள பள்ளிகள்
ஜவஹர் நவோதயா வித்யாலயா, புதுச்சேரி

ஜவஹர் நவோதயா வித்யாலயா, புதுச்சேரி அல்லது உள்ளூரில் ஜெ.என்.வி. காலாபேட்டை எனப்படுவது உறைவிட இருபாலர் பள்ளியாகும். இது இந்தியாவின் புதுச்சேரி ஒன்றியத்தில் புதுச்சேரி மாவட்டத்தில் உள்ள நடுவண் அரசின் கல்வி நிறுவனமாகும். நவோதயா வித்யாலயாக்கள் இந்திய மனிதவள மேம்பாட்டு அமைச்சகத்தின் நிதி உதவியின் கீழ் நடத்தப்படும் ஒரு தன்னாட்சி அமைப்பாகும். இது நவோதயா வித்யாலயா ஸ்மிதியால் நிர்வகிக்கப்படுகிறது. ஆறாம் வகுப்பு முதல் பன்னிரண்டாம் வகுப்பு வரையிலான திறமையான குழந்தைகளுக்கு நவோதயா வித்யாலயாக்கள் இலவசக் கல்வியை வழங்குகின்றன.

வரலாறு 
இந்த பள்ளி 1986இல் நிறுவப்பட்டது. இது ஜவஹர் நவோதயா வித்யாலயா பள்ளிகளின் ஒரு நிறுவனமாகும். இந்த பள்ளி நவோதயா வித்யாலயா ஸ்மிதியின் ஹைதராபாத் பகுதி அலுவலகத்தால் நிர்வகிக்கப்பட்டுக் கண்காணிக்கப்படுகிறது.

சேர்க்கை 
ஆறாம் வகுப்பு முதல் மாணவர் சேர்க்கை ஜே.என்.வி புதுச்சேரியில் நவோதயா வித்யாலயா ஸ்மிட்டி நடத்தும் தேர்வின் மூலம் (ஜே.என்.வி.எஸ்.டி) நடைபெறுகிறது. வித்யல்யா மேலாண்மைக் குழுவின் (வி.எம்.சி) தலைவரான புதுச்சேரி மாவட்ட ஆட்சித்தலைவர்  அலுவலகத்தால் தேர்வு குறித்த தகவல்கள் மாவட்டத்தில் விளம்பரம் செய்யப்படும்.

இணைப்பு 
ஜே.என்.வி புதுச்சேரி நடுவண் இடைநிலைக் கல்வி வாரியத்துடன் இணைப்பு எண் 2940001 உடன் இணைக்கப்பட்டுள்ளது.

மேலும் காண்க 

 ஜவஹர் நவோதயா வித்யாலயா, யானம்
 ஜவஹர் நவோதயா வித்யாலயா, காரைக்கல்
 ஜவஹர் நவோதயா வித்யாலயா, மாகே
 ஜே.என்.வி பள்ளிகளின் பட்டியல்

குறிப்புகள்

வெளி இணைப்புகள் 

 ஜே.என்.வி புதுச்சேரியின் அதிகாரப்பூர்வ வலைத்தளம் 

புதுச்சேரி மாவட்டம்
Coordinates on Wikidata
மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
புதுச்சேரியிலுள்ள பள்ளிகள்
ஜவஹர் நவோதயா வித்யாலயா, யானம்

ஜவஹர் நவோதயா வித்யாலயா, யானம் (Jawahar Navodaya Vidyalaya, Yanam) அல்லது உள்ளூரில் ஜெ. என். வி. மெட்டாகூர்  என அழைக்கப்படுவது இருபாலர் உறைவிடப் பள்ளியாகும். இது புதுச்சேரி யூடி உள்ள யானம் மாவட்டத்தில் அமைந்துள்ளது. இந்த நவோதயா வித்யாலயாக்கள் இந்திய மனிதவள மேம்பாட்டு அமைச்சினால் நிதியளிக்கப்படும் தன்னாட்சி அமைப்பாகும். இதனை நவோதயா வித்யாலயா ஸ்மிதி நிர்வகிக்கிறது. ஆறாம் வகுப்பு முதல் பன்னிரண்டாம் வகுப்பு வரையிலான திறமையான குழந்தைகளுக்கு நவோதயா வித்யாலயாக்கள் இலவசக் கல்வியை வழங்குகின்றன. யானம் மாவட்டம் ஆந்திர மாநிலத்திற்குள் உள்ள ஒரு கடலோர பகுதியாகும். இது ஒன்றிய பிரதேச தலைமையகமான புதுச்சேரியிலிருந்து சுமார் 815 கி.மீ தொலைவில் அமைந்துள்ளது.

வரலாறு 
இந்த பள்ளி 1987-இல் நிறுவப்பட்டது, இது ஜவஹர் நவோதயா வித்யாலயா பள்ளிகளின் ஒரு பகுதியாகும். இந்த பள்ளி நவோதயா வித்யாலயா ஸ்மிதி ஹைதராபாத் மண்டல அலுவலகத்தால் நிர்வகிக்கப்பட்டுக் கண்காணிக்கப்படுகிறது.

சேர்க்கை 
ஆறாம் வகுப்பு மட்டத்தில் ஜே.என்.வி யானத்தில் சேர்க்கை நவோதயா வித்யாலயா ஸ்மிட்டி நடத்தும் நுழைவுத் தேர்வு (ஜே.என்.வி.எஸ்.டி) மூலம் செய்யப்படுகிறது. தேர்வு பற்றிய தகவல்கள் மாவட்டத்தில் யானம் மாவட்ட ஆட்சித் தலைவர் (கலெக்டர்) அலுவலகத்தால் விளம்பரம் செய்யப்பட்டு நடைபெறுகிறது. ஆட்சித் தலைவர் ஜே.என்.வி யானத்தின் வித்யாலய மேலாண்மைக் குழுவின் தலைவராகவும் உள்ளார்.

இணைப்புகள் 
ஜே.என்.வி யனம் நடுவண் இடைநிலைக் கல்வி வாரியத்துடன் 130014 இணைப்பு எண்ணுடன் இணைக்கப்பட்டுள்ளது.

மேலும் காண்க 

 ஜவஹர் நவோதயா வித்யாலயா, புதுச்சேரி
 ஜவஹர் நவோதயா வித்யாலயா, காரைக்கல்
 ஜவஹர் நவோதயா வித்யாலயா, மாகே
 ஜே.என்.வி பள்ளிகளின் பட்டியல்

குறிப்புகள்

வெளி இணைப்புகள் 

 ஜே.என்.வி யானமின் அதிகாரப்பூர்வ வலைத்தளம்

யானம் மாவட்டம்
Coordinates on Wikidata
மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
புதுச்சேரியிலுள்ள பள்ளிகள்
உலக கால்நடை ஆண்டு

உலக கால்நடை ஆண்டு (World Veterinary Year) 2011 ஆம் ஆண்டு கொண்டாடப்பட்டது. 1761 ஆம் ஆண்டில் பிரான்சு நாட்டிலுள்ள லியோன்  நகரத்தில்  உலகின் முதல் கால்நடை பள்ளி  நிறுவப்பட்டு 250 ஆண்டுகள்  நிறைவடைந்ததை முன்னிட்டு   உலக கால்நடை ஆண்டு கொண்டாடப்பட்டது. அதிகாரப்பூர்வமாக 2011 ஆம் ஆண்டு சனவரி 24 அன்று  பிரான்சின் வெர்சாய் நகரில்  நிகழ்வு தொடங்கப்பட்டது.  ஆரோக்கியத்திற்காக கால்நடை, உணவுக்காக கால்நடை,  கிரகத்திற்காக கால்நடை என்ற வாசகம் உலக கால்நடை ஆண்டு சுலோகமாக அனுசரிக்கப்பட்டது.

கால்நடை மருத்துவர்களான செனட்டர்  யான் என்சைன் மற்றும் கர்டு சிராடர் ஆகியோரின் முன்மொழிவைத் தொடர்ந்து, அமெரிக்கப் பேராயம் 2011 ஆம் ஆண்டை உலக கால்நடை ஆண்டாக அறிவித்தது.

உலக கால்நடை சுகாதார நிறுவனம்  மற்றும் ஐரோப்பிய ஆணையத்தின் சுகாதாரம் மற்றும் உணவுப் பாதுகாப்பு இயக்ககத்தின் பொது இயக்குநரகமும் இணைந்து 2011 ஆம் ஆண்டின் தொடக்கத்தில் உலக கால்நடை ஆண்டு கொண்டாட்டத்தின் ஒரு பகுதியாக உங்கள் அன்றாட வாழ்க்கையில் கால்நடைகள் என்ற தலைப்பில் ஒரு புகைப்பட போட்டியை நடத்தின. இந்த போட்டியை இந்திய புகைப்படக் கலைஞர் சோமநாத் முகோபாத்யாய் வென்றார். தொற்று நோயால் பாதிக்கப்பட்ட ஆட்டின் உடல் வெப்பநிலையை அளவிடும் ஒரு கால்நடை மருத்துவரின் புகைப்படத்தை முகோபாத்யாய் போட்டிக்காக எடுத்திருந்தார்.

தேர்ந்தெடுக்கப்பட்ட நிகழ்வுகள்
 24 சனவரி 2011: பிரான்சு நாட்டின் வெர்சாய் நகரத்தில் உலக கால்நடை ஆண்டு அதிகாரப்பூர்வமான தொடக்க விழா 
பிப்ரவரி 2011: அயர்லாந்தின் கால்நடை மன்றம் 50 ஆண்டுகளுக்கும் மேலாக பணிபுரிந்து கொண்டிருந்த  கால்நடை அறுவை சிகிச்சை நிபுணர்களுக்கு பதக்கங்களை வழங்கும் விழாவை நடத்தியது
12–16 மே 2011: பிரான்சு நாட்டின் லியான் நகரத்தில் கால்நடை கல்வி தொடர்பான உலக மாநாடு.
அமெரிக்காவின் மிசௌரி மாநிலத்திலுள்ள செயிண்ட் லூயிசு நகரில் 2011 சூலை 17 அன்று  நடைபெற்ற அமெரிக்க கால்நடை மருத்துவ சங்கம் மாநாடும் உலக கால்நடை ஆண்டு: விலங்கு மற்றும் மனித ஆரோக்கியத்தை மேம்படுத்துவதற்கான 250 ஆண்டுகள் என்ற கருத்தரங்கமும் 
10–14 அக்டோபர் 2011:தென் ஆப்பிரிக்காவின் கேப் டவுன் நகரத்தில் பன்னாட்டு நிறைவு விழா alongside the 30th World Veterinary Conference.

மேற்கோள்கள்

கால்நடைகள்
விலங்கு மருத்துவம்
பசி சத்யா

பசி சத்யா (Pasi Sathya) என்பவர் ஒரு இந்திய நடிகை ஆவார். இவர் தமிழ் திரைப்படங்கள் மற்றும் தொலைக்காட்சிகளில் முதன்மையாக பணியாற்றியுள்ளார். இவர் வீடு, மகளிர் மட்டும் (1994) போன்ற பிரபலமான திரைப்படங்களில் பணியாற்றியுள்ளார். 1979 ஆம் ஆண்டில் தேசிய விருது பெற்ற தமிழ் படமான பசி படத்தில் சிறப்பாக அறியப்பட்டார். இப்படத்தில் இவர் செல்லம்மா என்ற பாத்திரத்தில் நடித்தார். இந்த படத்திற்குப் பிறகு, இவர் பசி என்ற அடைமொழியைப் பயன்படுத்தினார். சத்யா நேற்று இன்று நாளையில் அறிமுகமானார். படம் 1974 இல் வெளியிடப்பட்டது. இவர் சினிமாவுக்கு வந்து 40 வருடங்களுக்கும் மேலாகிவிட்டது. இவர் 250 க்கும் மேற்பட்ட திரைப்படங்கள் மற்றும் 2000  மேடை நாடகங்களில் நடித்துள்ளார்.

ஆரம்ப கால வாழ்க்கையில் 
சத்யாவின் சொந்த ஊர் மதுரை . இவரது தாயார் இசை ஆசிரியர், தந்தை, ஒன்றிய அரசு ஊழியர். இவரது நடிப்பு பயணம் பவளக்கொடி நாடகத்துடன் தொடங்கியது. இவர் பள்ளி நாட்களில் பல நாடகங்களில் நடித்துள்ளார். பின்னர் இவர் சென்னைக்கு வந்து நாடகங்களில் கவனம் செலுத்தினார். இவரது 9 ஆம் வகுப்புக்குப் பிறகு படிப்பில் ஆர்வம் காட்டவில்லை. எம்.ஜி.ஆர், சிவாஜி உள்ளிட்ட சிறந்த நடிகர்கள் முன்னிலையில் பல நாடகங்களில் நடித்துள்ளார். சத்யா 2,000 க்கும் மேற்பட்ட மேடை நாடகங்களில் தோன்றியுள்ளார்.

திரைப்பட வாழ்க்கை 
இவரது நடிப்பை ரசித்த மூத்த நடிகை பானுமதி ராமகிருஷ்ணா இவருக்கு பசி சத்யா என்ற புனைபெயரை வழங்கினார். இவர் தமிழ்த் திரைப்படங்களில் ஒரு குணச்சித்திர நடிகையாக நடித்தார். ஒரு திறமையான கலைஞராக இருந்தபோதிலும், இவர் கவனிக்கப்படவில்லை. 1999 ஆம் ஆண்டு இசை காதல் நகைச்சுவைத் திரைப்படமான பூவெலாம் கேட்டுப்பரில் செவிலியராக நடித்தார். இவர் 2001 ஆம் ஆண்டு தமிழ் காதல் படமான ஷாஜகானில் ஒரு பாத்திரத்தில் நடித்தார். 2003 ஆம் ஆண்டில், கமல்ஹாசனின் அன்பே சிவம் படத்திலும் சத்யா நடித்தார். இவர் நடித்த பிற குறிப்பிடத்தக்க திரைப்படங்கள் பின்வறுமாறு  வீரன் வேலுதம்பி (1987), வெள்ளையத் தேவன் (1990), பட்டத்து ராணி (1992), மகளிர் மட்டும் (1994), நிலா (1994), சிந்துநதிப் பூ (1994), திருமூர்த்தி (1995), எச்20 (2002 ), எங்கள் அண்ணா (2004), சுக்ரன் (2005), காதலில் விழுந்தேன் (2008) போன்ற பல படங்களாகும்.

குடும்பம் 
சத்யாவின் கணவர் ஓய்வு பெற்ற அரசு ஊழியர், இந்த இணையருக்கு இரண்டு பிள்ளைகள் உள்ளனர்.

விருதுகள் மற்றும் கௌரவங்கள் 
தமிழக அரசு இவருக்கு கலைமாமணி விருது விருதை வழங்கியுள்ளது. தென்னிந்திய கலைஞர்கள் சங்கம் இவருக்கு "கவிச்செல்வம்" விருதை வழங்கியது.

தொலைக்காட்சி வாழ்க்கை 
தற்போது இவர் தமிழ் தொலைக்காட்சி தொடர்களில் நடித்து வருகிறார். 1999 ஆம் ஆண்டு தமிழ்  சித்தியில் விஜய் சாரதியின் தாயாக நடித்தார். அதே ஆண்டு, ராதிகா சரத்குமாரின் தொடரான செல்லமேயில் மாயாவாக நடிதார். 2002 ஆம் ஆண்டில், சன் தொலைக்காட்சியில் ஒளிபரப்பான தொலைக்காட்சி தொடரான அண்ணாமலையில் நடித்ததற்காக இவர் பாராட்டுக்களைப் பெற்றார். சன் தொலைக்காட்சியில்  இளவரசியிலும் இவர் ஒரு பாத்திரத்தில் நடித்தார்.

திரைப்படவியல் 
இது ஒரு பகுதி திரைப்படவியல் மட்டுமே. நீங்கள் இதை விரிவாக்கலாம்.

குறிப்புகள்

வெளி இணைப்புகள் 
 

வாழும் நபர்கள்
தமிழ்த் தொலைக்காட்சி நடிகைகள்
20 ஆம் நூற்றாண்டின் இந்திய நடிகைகள்
தமிழ்த் திரைப்பட நடிகைகள்
இந்திய தொலைக்காட்சி நடிகைகள்
தமிழ் நடிகைகள்
பல்லவி (நடிகை)

பல்லவி என்பவர் ஓர் இந்திய நடிகை. இவர் பல மொழிகளில் ஏராளமான படங்களில் நடித்துள்ளார்.

திரைப்படவியல்

தொலைக்காட்சி

குறிப்புகள்

வெளி இணைப்புகள் 

 பல்லவி : கன்னட நடிகை, திரைப்படங்கள்
 Spicyonion.com இல் பல்லவி
 #Pallavi #Filmography - filmibeat.com ஆல் திரைப்படங்களின் பட்டியல்களைப் பாருங்கள்

தமிழ்த் தொலைக்காட்சி நடிகைகள்
1965 பிறப்புகள்
20 ஆம் நூற்றாண்டின் இந்திய நடிகைகள்
தமிழ்த் திரைப்பட நடிகைகள்
கன்னடத் திரைப்பட நடிகைகள்
வாழும் நபர்கள்
காரமயமாக்கிகள்

காரமயமாக்கல் முகவர்கள் (Alkalinizing agents) என்பவை அமிலத்தன்மையைக் குறைத்து காரத்தன்மையை அதிகரிக்கும் வேதிப் பொருள்களாகும். அமிலக்காரக் குறியீடு எனப்படும் ஐதரசன் அயனிச்செறிவு குறைபாடு காரணமாகத் தோன்றும் நோய்களை நிர்வகிக்க இவை பயன்படுகின்றன. உதாரணமாக, சிறுநீரக செயலிழப்பு காரணமாகத் தோன்றும்  அமிலத்தேக்க நோய்க்கு சிகிச்சையளிக்க இவற்றை  பயன்படுத்தலாம்.

வாய்வழியாக அல்லது குடல்வழியல்லாத அல்லூண் வழி சிகிச்சை அளித்தலில் காரமயமாக்கும் முகவர் பயன்படுத்தப்படுகிறது, சோடியம் பைகார்பனேட்டு உப்பு பொதுவாக விரும்பப்படும் ஒரு காரமயமாக்கல் முகவராகும். பொட்டாசியம் சிட்ரேட்டு, கால்சியம் கார்பனேட்டு, சோடியம் லாக்டேட்டு, கால்சியம் அசிட்டேட்டு போன்ற உப்புகளும் காரமயமாக்கல் முகவர்களாகப் பயன்படுகின்றன.

மேற்கோள்கள் 

மருத்துவம்
மருந்துகள்